2024 na Slovensku

Tento článok obsahuje výpis významných udalostí v roku 2024 na Slovensku.

 Udalosti 
 11. január – podpredseda parlamentu Andrej Danko (SNS) havaroval v Bratislave, v mestskej časti Dúbravka, kde zdemoloval semafor
 14. január – prezidentka Zuzana Čaputová udelila vyznamenania 33 osobnostiam
 18. január – Ficova vláda vymenovala Petra Kotlára za splnomocnenca pre preverenie pandémie COVIDu. Kotlár je antivaxer.
 19. január – na Slovensku sa v 24 mestách konali protesty proti Ficovej vláde, v Bratislave sa zhromaždilo 26 tisíc ľudí
 2. február – vzniklo Ministerstvo cestovného ruchu a športu Slovenskej republiky (MCRaŠ SR) s agendou vyčlenenou spod rezortov dopravy a školstva. Ministrom sa stal Dušan Keketi ml., nominant SNS.
 8. február – poslanci Národnej rady SR schválili zrušenie Úradu špeciálnej prokuratúry a iné zmeny Trestného zákona.
 1. marec – minister obrany SR Robert Kaliňák prevzal prvé dve stíhačky F-16 Block 70 z celkového počtu 14 kusov.
 16. marec – novým predsedom strany Sloboda a Solidarita (SAS) sa stal Branislav Gröhling, po 15 rokoch nahradil Richarda Sulíka
 16. marec – predsedom strany Kresťanskodemokratické hnutie (KDH) sa znovu stal Milan Majerský.
 23. marec – v prvom kolo prezidentských volieb vyhral Ivan Korčok so ziskom 42,5 % hlasov. Do druhého kola postúpil aj Peter Pellegrini, ktorý sa umiestnil na druhom mieste so ziskom 37 % hlasov.
 6. apríl – druhé kolo prezidentských volieb  vyhral Peter Pellegrini so ziskom 53,12 percenta hlasov pred Ivanom Korčokom, ktorý získal 46,87 percenta hlasov.
 15. máj – bol spáchaný atentát na predsedu vlády Slovenskej republiky Roberta Fica v Handlovej.
 1. jún – novým predsedom strany HLAS – sociálna demokracia (HLAS-SD) sa  stal Matúš Šutaj Eštok
 8. jún – konali sa voľby do Európskeho parlamentu, ktoré vyhrala strana Progresívne Slovensko s 27,81 % hlasov, druhá skončila strana SMER-SD s 24,76 %, po nej hnutie REPUBLIKA s 12,53 %, HLAS-SD s 7,18 % a KDH s 7,14 %. Účasť vo voľbách dosiahla 34,38 %, čo predstavovalo 1 505 176 voličov, historicky najvyššiu účasť z doterajších piatich eurovolieb konaných na Slovensku.
 15. jún – inaugurácia Petra Pellegriniho do prezidentského úradu
 1. júl – zrušením verejnoprávneho Rozhlasu a televízie Slovenska vznikla Slovenská televízia a rozhlas.
 16. júl – podpredsedom Európskeho parlamentu sa znovu stal Martin Hojsík (PS, RE).
 22. júl – o 20:08 na letisko v Kuchyni prileteli prvé dve kusy stíhacích lietadiel General Dynamics F-16C Block 70 s evidenčným ozančením 1002 a 1003. Uvítacieho ceremoniálu sa zúčastnili prezident SR Peter Pellegrini, minister obrany SR Robert Kaliňák, minister zahraničných vecí a európskych záležitostí SR Juraj Blanár a veľvyslanec Spojených štátov v SR Gautam A. Rana.
 6. august – ministerka kultúry Martina Šimkovičová odvolala generálneho riaditeľa Slovenského národného divadla, Mateja Drličku.
 7. august – ministerka kultúry Martina Šimkovičová odvolala generálneho riaditeľa Slovenskej národnej galérie, Alexandru Kusú.
 26. august – prezident Peter Pellegrini 70 dní po svojej inaugurácii za riaditeľa Slovenskej informačnej služby vymenoval Pavla Gašpara.
 27. august – ministerka kultúry Martina Šimkovičová za novú generálnu riaditeľku Slovenského národného divadla vymenovala Zuzanu Ťapákovú.
 29. august – v Banskej Bystrici sa konali 80. oslavy Slovenského národného povstania.
 31. augustpápežský legát Marcello Semeraro vyhlásil v Šaštíne mučeníka Jána Havlíka za blahoslaveného.
 4. október – ministerka zdravotníctva Zuzana Dolinková oznámila svoju rezignáciu.

 Predpokladané udalosti 

 Úmrtia 
 6. január – Lajo Slimák, slovenský publicista, divadelník, hudobník, organizátor kultúrneho diania (* 1964)
 21. január – Ivan Letko, slovenský herec (* 1934)
 25. január – Milan Stanislav Ďurica, slovenský historik, politológ, prekladateľ (* 1925)
 30. január – Juraj Alner, slovenský pedagóg, novinár, publicista (* 1937)
 11. február – Ladislav Burlas, slovenský hudobný skladateľ, muzikológ (* 1927)
 16. február – Marcel Nemec, slovenský herec (* 1971)
 19. február – Jozef Ábel, slovenský operný spevák (* 1941)
 19. február – Anna Bergerová, slovenská účastníčka protifašistického odboja (* 1930)
 19. február – Ján Navrátil, slovenský básnik a spisovateľ (* 1935)
 19. február – Jozef Suchoža, slovenský právnik a pedagóg (* 1931)
 23. február – Jozef Barina, slovenský spevák, gitarista a skladateľ (* 1948)
 29. február – Eugen Šváb, slovenský spevák, hudobný skladateľ a producent (* 1934)
 8. marec – Ľubomír Stankovský, slovenský hráč na bicie nástroje a spevák (* 1951)
 27. marec – Pavel Fellner, slovenský chemik a univerzitný profesor (* 1942)
 30. marec – Daniel Pixiades, vojvodinský, čiernohorský a chorvátsky exilový básnik slovenského pôvodu (* 1931)
 15. apríl – Jozef Novák, slovenský heraldik a genealóg, vysokoškolský pedagóg (* 1930)
 16. apríl – Eva Štefankovičová, slovenská filmová režisérka a scenáristka (* 1940)
 21. apríl – Ján Miloslav Bahna, slovenský architekt (* 1944)
 22. apríl – Fedor Flašík, slovenský podnikateľ (* 1958)
 22. apríl – Dušan Grúň, slovenský spevák (* 1942)
 3. máj – Ján Uličiansky, slovenský spisovateľ, dramatik, dramaturg a režisér (* 1955)
 19. máj – Jozef Majský, slovenský podnikateľ (* 1946)
 21. máj – Květa Smoláriková, slovenská archeologička, egyptologička pôsobiaca v Česku (* 1961)
 28. máj – Ján Milčák, slovenský lekár a spisovateľ (* 1935)
 1. jún – Anna Čápová-Ríšová, slovenská hádzanárka, reprezentantka Česko-Slovenska, majsterka sveta 1957 (* 1935)
 15. jún – Janko Varga Lipnický, slovenský pedagóg a básnik (* 1931)
 17. jún – Milan Urbáni, slovenský politik (* 1944)
 20. jún – Marian Drugda, slovenský architekt (* 1945)
 21. jún – János Quittner, slovenský choreograf, režisér a tanečník maďarskej národnosti (* 1941)
 2. júl – Vladimír Bokes, slovenský hudobný skladateľ a vysokoškolský pedagóg (* 1946)
 2. júl – Ivan Hričovský, slovenský pomológ, profesor, odborník v odbore ovocinárstvo a záhradníctvo (* 1932)
 8. júl – Pavol Zelenay, slovenský hudobný skladateľ (* 1928)
 14. júl – Valerian Trabalka, slovenský sochár a judaista židovského pôvodu (* 1942)
 14. júl – Blaho Uhlár, slovenský režisér a dramatik (* 1951)
 14. júl – František Višváder, slovenský vysokoškolský pedagóg, historik a novinár (* 1934)
 17. júl – Anton Hykisch, slovenský prozaik, dramatik a autor literatúry pre deti a mládež (* 1932)
 19. júl – Peter Biroš, slovenský lekár stomatochirurg, politik, športový funkcionár (* 1950)
 27. júl – Ján Báňas, slovenský šachista a diplomat (* 1947)
 2. august – Valerián Franc, slovenský entomológ, arachnológ a univerzitný pedagóg (* 1963)
 2. august – Milan Karvaš, slovenský chemik a univerzitný pedagóg (* 1932)
 4. august – Daniel Mikletič, slovenský popový textár, scenárista, novinár, režisér, producent a spevák (* 1959)
 9. august – Pavol Janíček, slovenský hudobný skladateľ (* 1938)
 15. august – Ľubomír Paulovič, slovenský herec (* 1952)
 22. august – Ladislav Macho, slovenský vedec, endokrinológ a kozmický fyziológ (* 1930)
 29. august – Miroslav Bázlik, slovenský hudobný skladateľ (* 1931)
 12. september – Mikuláš Mušinka, slovenský etnológ, folklorista, filológ a kultúrny historik (* 1936)
 17. september – Peter Hanzely, slovenský hudobný skladateľ a akordeonista (* 1947)
 19. september – Ever Púček, slovenský akademický maliar, ilustrátor, grafik a grafický dizajnér (* 1931)
 22. september – Peter Andruška, slovenský básnik, prozaik a kritik (* 1943)
 25. september – Michal Kocák, slovenský literárny historik, editor a pedagóg (* 1934)
 27. september – Jozef Marián Gálik, slovenský sinológ, prekladateľ a literárny vedec (* 1933)
 7. október – Milan Ružička, slovenský ekológ, vedec a pedagóg (* 1929)
 10. október – Ľubo Virág, slovenský spevák, hudobník, skladateľ a textár, interpret rómskych piesní (* 1955)
 11. október – Pavol Török, lekár anesteziológ a univerzitný pedagóg (* 1949)
 7. november – Mikuláš Lovacký, slovenský maliar a grafik (* 1942)
 11. november – Augusta Herényiová, slovenská baletná tanečnica (* 1930)
 14. november – Pavel Traubner, slovenský neurológ (* 1941)
 25. november – Eva Kamrlová, slovenská koncertná organistka (* 1942)
 29. november – Eva Mosnáková, slovenská preživšia holokaustu a aktivistka za ľudské práva (* 1929)
 4. december – Milan Sládek, slovenský mím, choreograf, režisér a pedagóg (* 1938)
 5. december – Elena Hlasicová, slovenská folkloristka a choreografka (* 1939)
 6. december – Stanislav Dutka, slovenský rozhlasový, športový komentátor, moderátor a redaktor (* 1947)
 18. december – Lukáš Hoffmann, slovenský herec (* 1977)
 25. december – Svetozár Droba, slovenský forénzny psychiater a súdny znalec (* 1942)

 Referencie